|  |
| --- |
|  |

**Құрметті салық төлеуші (салық агенті)!**

2017 жылғы 25 желтоқсандағы №121-VI ҚРЗ Заңымен қабылданған «Салық және бюджетке төленетін басқа да міндетті төлемдер туралы» Қазақстан Республикасының Кодексі
(Салық кодексі) **2018 жылғы 1 қаңтардан бастап** қолданысқа енгізілгенін назарларыңызға жеткіземіз.

Көрсетілген кодекстің шеңберінде, егер Салық кодексінде өзгеше белгіленбесе, салық төлеушілерге (салық агенттеріне) **салық есептілігін табыс ету бойынша салықтық міндеттемені мерзімінен бұрын орындауға (салық кезеңінің аяқталуына дейін)тыйым салынатын** нормасы енгізілді (38-б. 3-т.). Өзгешеге мынадай жағдайлар жатады: салық есептілігін табыс етуді тоқтата тұру (ұзарту, қайта бастау); тарату немесе қызметін тоқтату туралы шешім қабылданған жағдайда тарату салық есептілігін табыс ету; 911.00 нысандағы салық есептілігін табыс ету және т.б.

Сонымен қатар, Салық кодексінің 208-бабының 7-тармағына сәйкес **электрондық салық есептілігі нысандарының шаблондары салық төлеушілер үшін салықтық есептілікті ұсыну мерзімі басталғанға дейін 30 (отыз) жұмыс күнінен кешіктірілмей қол жетімді болуы тиіс.**

Осыған байланысты, Салық төлеушінің кабинетінде жаңа салық есептілігі нысандарының электрондық шаблондарына қол жеткізуді қамтамасыз ету, 01.04.2018 жылдан бастап жоғарыда көрсетілген Салық кодексінің белгіленген мерзімінде,
СТ СЕӨЖ АЖ-да кезең-кезеңмен өтетін болады.

Өзге де жағдайларда (911.00 н. есептілігін табыс етуден басқа) қажеттілігіне қарай есептілікті келу тәртібімен немесе пошта арқылы – қағаз жеткізгіште ұсынуды сұраймыз.

*Анықтамалық: ӘМ 28.02.2018ж. № 16448 тіркелген, «Салық есептілігі нысандарын және оларды жасау қағидаларын бекіту туралы» 12.02.2018ж. № 166 ҚМ бұйрығы,. 27.03.2018ж. бастап қолданысқа енгізіледі. ҚР Қаржы министрлігі Мемлекеттік кірістер комитетінің веб-порталында (kgd.gov.kz) 20.03.2018ж. орналастырылған.*

* *осы бұйрықтың толық нұсқасы мына мекенжай бойынша: ҚР Заңнамасы-Нормативтік құқықтық актілер-Бұйрықтар-2018 жылғы бұйрықтар;*
* *жаңа салық есептілігі нысандары және Оларды жасау қағидалары
pdf-форматта – мына мекенжай бойынша: ҚР Заңнамасы – Салық есептілігі нысандары – 2018 жылғы СЕН.*